Hyatt 10

Tumutukoy ang pangalang "Hyatt 10" sa isang grupong binubuo ng pitong kalihim ng Gabinete at tatlong pinuno ng mga ahensiya ng pamahalaan sa Pilipinas na bumitiw mula sa kanilang mga puwesto noong 8 Hulyo 2005 dulot ng Iskandalong Hello Garci, kung saan hinihinalang sangkot si dating Pangulong Gloria Macapagal-Arroyo sa pandaraya noong pangkalahatang halalan ng 2004 upang maging pabor ang resulta nito sa kaniya.

Binansagang "Hyatt 10" ang grupo dahil inihayag sa Hyatt Regency Hotel sa Lungsod ng Pasay ang pagbitiw sa puwesto ng mga kasapi ng grupo.  Maimpluwensiya (influential) pa rin ngayon ang grupo sa lokal na politika sa Pilipinas, kung saan ilan sa mga kasapi nito ay sumali sa pamahalaan ni Pangulong Benigno Aquino III, na sumunod kay Arroyo bilang pangulo.

Mga kasapi
Mayo 10 orihinal na kasapi sa Hyatt 10

Florencio Abad, Kalihim ng Kagawaran ng Edukasyon
Corazon "Dinky" Soliman, Kalihim ng Kagawaran ng Kagalingang Panlipunan at Pagpapaunlad
Emilia Boncodin, Kalihim ng Kagawaran ng Pagbabadyet at Pamamahala
Cesar Purisima, Kalihim ng Kagawaran ng Pananalapi
Rene Villa, Kalihim ng Kagawaran ng Repormang Pansakahan
Juan Santos, Kalihim ng Kagawaran ng Kalakalan at Industriya
Guillermo Parayno, Tagapangulo ng Kawanihan ng Rentas Internas
Alberto Lina, Tagapangulo ng Kawanihan ng Aduwana
Imelda Nicolas, Punong Tagapagtanghal ng Pambansang Komisyon Laban sa Kahirapan
Teresita Deles, Tagapayo ng Pangulo sa Prosesong Pangkapayapaan

Talasanggunian

Politika ng Pilipinas
2005 sa Pilipinas